  Майя Бывальцева 22-28 тулыспалэ Удмуртиын паласькись лек вирус инфекциосын (ОРВИ) 9 сюрс 564 адями висьыны усиз, со пӧлысь 68,4 процентэз 14 аресозь пиналъёс. Черламъёслэн лыдзы эпидеми гожлэсь 31 процентлы улӥынгес. Со сярысь Роспотребнадзорлэн элькунъя управлениезлэн пресс-службаез ивортӥз. Элькунъя шоро-куспо лыдпусъёсты ортчизы укмыс муниципал кылдытэтъёсын: Глазкарын, Воткаын, Можгаын но куать гурт ёросъёсын 79,2 процентэз висьыны усемъёс – каръёсын улӥсьёс. Эмчиос трос калыко интыосын маскаос нуллыны куро. Ӧнерчиос пусъё, куазь кезьыт дыръя паласькись кынман висёнъёс ӧжытгес аляло. Нош таяз арняе шунытгес луоз, ивортӥзы куазез эскерисьёс, соин черланы кышкытлык будоз.  Тегъёс: Тазалык Ижкар Удмуртия пуэд  